Jim Geovedi (miyos ing Lampung, 28 Juni 1979), inggih punika salah satunggalipun ahli keamanan tèknologi informasi utawi nimpuna IT saking Indonésia. Keahlian ingkang mirunggan Geovedi punika pamadosan kakirangan (kerentanan) keamanan komputer lan jaringan komputer, kanthi fokus utami ing sistem telekomunikasi lan sistem satelit.

Jim Geovedi gadhah kawasisan ing bab paretasan donya IT. Panjenenganipun sampun kuncara ing donyaning hacker internasional. Bab punika dipunsebabaken, Geovedi naté ngretas satelit. Geovedi sampun nyinaoni sistem lan prosès kerja satelit. Kanthi punika Geovedi saged nggeser arah lan posisiné satelit.

Prodhuser Musik 
Jim Geovedi ugi nyambut damel ing donya musik elektronik awit parotengah taun 2008. Sapunika Geovedi sampun dipunakeni minangka satunggalipun prodhusen musik ingkang saé. Musikipun asring dipunstel ing klub-klub sajagad. Geovedi ugi kerja sareng kaliyan Disk Joki (DJ) kondhang kados ta Stacey Pullen, Shin Nishimura, Gel Abril, Xpansul, Martin Eyerer, Snake Sedrick, Remy Irwan. Geovedi sampun rilis musik ing label musik kados ta Plus Tokyo, Cutz, Backs/ash, TKC Music, BWG, BDivision, Nine, Pilot 6 lan Elektrax Recordings.

Cathetan suku 

Artikel mawa basa krama
Lair 1979